Tójšto twarskich projektow naraz tuchwilu w Bukečanskej gmejnje zmištruja. Někotre su samo stoprocentnje spěchowane, štož gmejnsku kasu chětro wolóža.
Bukecy (CS/SN). Wšón Něćin (Niethen) w Bukečanskej gmejnje je tuchwilu kaž twarnišćo. Po škodach wulkeje wody dla ponowjeja tam nětko dwaj mostaj, rjedźa rěčnišćo Koporčanki a saněruja puće. Dokelž jězdźidła móst na kromje wsy wužiwać njemóža, su hižo loni bywši ratarski puć tak zwuporjedźeli, zo dóstawaja so wobydlerjo do swojeje wsy ze směra Kołwaza (Kohlwesa). Někotři swoje jězdźidło tež na kromje wsy do směra na Pomorcy (Pommritz) wotstajeja. Za to maja tam improwizowane parkowanišćo. Móst pod Něćinskim hrodźišćom je nimale hotowy. Nětko dyrbja jenož hišće na woběmaj bokomaj puć přiměrić.
bos_Latn szl_Latn